U toku projekat reagulacije Ciganskog potoka

Proteklih dana intenzivirani su radovi na regulaciji Ciganskog potoka u mjesnoj zajednici Perin Han. Realizacijom ovog projekta vrijednog 252.720 KM bit će riješen višegodišnji problem izlijavanja ovog potoka.

Svojom dužinom od blizu 500 metara Ciganski potok usljed obilnijih padavina predstavljao je opasnost za obližnji školski i objekat mjesne zajednice, kao i za domaćinstva koja se nalaze neposredno pored potoka.

Nakon okončanog otvorenog postupka javne nabavke, posao je povjeren preduzeću „Špic-beton“ d.o.o. Zenica, a implementaciju projekta prati Služba za ekologiju, komunalne i inspekcijske poslove Grada Zenica.

Izvor: zenica.ba